  Майя Бывальцева Ожгар пенсионер Юрий Новойдарский Балезино ёрослы тӧрое быръемын, со троссэ куараосты люказ. Иворъёсъя «Удмуртия» агентстволы со сярысь вераз Балезино ёросысь депутатъёслэн кенешсылэн тӧроез Николай Бабинцев. Котькуд кандидат ачиз вераськиз, депутатъёс юанъёс сётъязы Николай БабинцевМуниципал кылдытэтлы тӧрое сое 15-тӥ куарусёнысен юнматозы. Нялтас вераса, Новойдарский хими ожтӥрлыкез возёнъя но быдтонъя «Кизнер» объектлэн кивалтӥсез луыса кема дыр ӵоже ужаз. ВАТСАН Юрий Васильевич Новойдарский  Вордскиз 1973-тӥ арын 3-тӥ гудырикошконэ Берлорус ССР-ысь Гомель улосвылысь Калинковичи карын.   1993-тӥ арын Пермьысь Ленин комсомол нимо авиационно-технической ожгар училищеез йылпумъяз, 2003-тӥ арын — Радиаци, хими но биологи кышкытлыклэсь утиськонъя ожгар университетэз.   1993–2009 аръёсы — Росси Федерациысь Ожгар кужымъёсын пӧртэм интыужъёсын службазэ нуиз.  2013–2017 аръёсы — 1208 объектлэн кивалтӥсез (Кизнерысь хими ожтӥрлыкез быдтонъя объект).  Кун но удысэт данъетъёсыз, пусъёсыз но мукетыз: «За военные заслуги» орден, Святитель Николай Чудотворец орденлэн 3-тӥ степенё медалез, «За отличие в военной службе» куинь степенен медаль, «За воинскую доблесть» кык степенен медаль, «За отличие в учениях» медаль, «Ветеран химического разоружения» медаль. Тодэ вайытом, Балезино ёрослэн азьвыл тӧроез Ришат Мухгалимов 29-тӥ южтолэзе интыужысьтыз кошкиз. Собере Удмуртилэн тӧроезлэсь ужзэ огдырлы быдэсъясь Александр Бречалов пусйиз, та ёрос элькунын нырысетӥез луоз, кытын тӧро депутатъёс пӧлысь интые, ӧрилэн пумкылъянэзъя быръемын луоз шуыса. 15 куриськонъёс пӧлысь ӧри депутатъёслэн кенешазы учкон понна куинь кандидатъёсы бырйиз — Юрий Новойдарскиез, Ольга Степановаез но Роман Соловьёвез. Тегъёс: Политика Балезино Удмуртия депутатъёс  